Billig Fiat Panda skal konkurrere mod ID.2

Fiat melder sig nu også i gruppen af elbilproducenter, der vil sælge en model til mindre end 200.000 kroner. Nemlig en bil, der sandsynligvis bliver den nye Fiat Panda, baseret på konceptbilen Fiat Centoventi.

– Der er et reelt behov for flere overkommelige elbiler, kommenterer Fiats administrerende direktør Olivier Francois.

Han er ikke den eneste med den overbevisning hos Stellantis. Også Citroën sigter efter, at den elektriske e-C3 skal ned under de 25.000 euro. For Fiat og Stellantis handler det om at møde konkurrencen fra blandt andet Kina, men også at give et svar på billigere elbiler fra de europæiske bilproducenter.

Der er nemlig ved at være mange bilproducenter, der er enige om, at der skal billigere modeller på vejene, og at det skal ske i 2025.

Her en oversigt over de biler, der har det til fælles, at de sigter efter en pris på knapt 25.000 euro og en lancering i 2025:

Volkswagen ID. 2all.

Citroën e-C3.

Fiat Panda.

Fisker Pear.

Renault 5.

Skoda, unavngiven elektrisk crossover.

Cupra Raval.

Citroen e-C3 får premiere i starten af ​​næste år. Også den har fået en målpris på under 25.000 euro. Det er meget sandsynligt, at Fiat Panda vil dele en masse synergier med e-C3, oplyser Olivier Francois.

Tanken om at lancere en billig elbil er dog ikke ny for Fiat. Allerede i 2019, da de viste Centoventi-konceptbilen frem fortalte de, at de ville “reducere bilens byggeomkostninger ved at give den et spartansk design med en begrænset farvepalet, der på én gang var minimalistisk og fuldt tilpasselig”.

Billig Fiat Panda skal konkurrere mod ID.2